Hoekom die Mosselbaai of Hartenbos omgewing? - Karookraal Ontwikkeling
GeplaasJul 22, 2019
Dinge in jou omgewing raak ernstig en bedreig jou gesin se veiligheid. Jy wil hervestig, maar waar? 'n Goedingeligte besluit kan sorg dat jy nie later spyt is dat jy nie eers jou huiswerk gedoen het nie.
Is jy opsoek na 'n plek waar dinge nog goed bestuur word, waar toeriste graag besoek aflê en waar die plaaslike owerheid ook vir die natuur en die omgewing omgee?
Dan is Mosselbaai, wat die vakansiemekka Hartenbos insluit, 'n dorp wat op alle gebiede uitstyg, hetsy dit met toerisme, goeie bestuur of "groen" te doen het.
In 'n tyd waarin die meeste inwoners in die land twyfel oor die volhoubaarheid van dienste, die algemene netheid van die dorp asook die veiligheid van die inwoners en besoekers, staan Mosselbaai kop en skouers uit.
Twee onafhanklike verslae wat in April gepubliseer is, het Mosselbaai aangewys as die besbestuurde plaaslike owerheid in die land.
Die Munisipale Finansiële Stabiliteitsindeks, wat deur Ratings Africa gepubliseer word, kyk na hoe munisipaliteite hul finansies bestuur en watter impak dit op dienslewering het. Finansiële stabiliteit word gemeet aan die vermoë om dienste te lewer, om infrastruktuur te ontwikkel en volhoubaar te onderhou sonder om onbeplande verhogings te implimenteer of die dienslewering te verlaag.
'n Tweede verslag, die Government Performance Index 2019, word deur Good Governance Africa (GGA) vrygestel. Diè indeks sorteer die 213 munisipaliteite van die beste tot die slegste gebasseer op hoe diens oor drie hoof aanwysers gelewer word: kwaliteit van die administratiewe dienste, ekonomiese ontwikkeling en dienslewering.
Mosselbaai het binne 10 jaar twee keer die Dorp van die Jaar-toekenning gekry. In 2017 is dit as die Kwêla Dorp van die Jaar aangewys en in 2007 die Rapport Dorp van die Jaar.
Na die Kwêla-toekenning het die dorp se uitvoerende burgemeester, raadsheer Harry Levendal, gesê dis 'n bewys dat nie net inwoners nie, maar ook besoekers waardering het vir wat die dorp kan bied; op een na die mees gematigde klimaat ter wêreld, ongerepte strande (wat natuurlik Hartenbos insluit), voorslag restaurante, akkommodasie-instellings wat met van die bestes ter wêreld kan meeding en 'n besonderse lewendige eiendomsmark.
GROENSTE MUNISIPALITEIT IN SUID-AFRIKA
Nadat Mosselbaai in 2014 en 2015 die Wes-Kaapse kompetisie loshande gewen het, is die dorp in 2016 met die nasionale toekenning bekroon, wat 'n allemintige R3.5 miljoen in prysgeld vir die munisipaliteit beteken het. Dit het wesentlike ekonomiese voordele vir die dorp op die langer termyn ingehou. Beleggers en eiendomsontwikkelaars kan met gemoedsrus projekte in die omgewing aanpak wel wetend dat watersekerheid, -kwaliteit en die bestuur van waterbronne, energiedoeltreffendheid en die hantering van die omgewing in die breedste konteks, as die heel beste in die land gereken word.